《七夕戏效西昆体》
宋代·刘跂

终年情脉脉，此夕夜迟迟。玉宇秋来阔，珠帘夜后宜。

仙娥月为姊，海实树生儿。露共云车下，风将鹊扇移。

鲛盘空有泪，椽笔未成诗。借取挥戈便，金釭更百枝。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。